ועדת המשנה לתיקונים בחוקי הבחירות, כנסת 16, פרוטוקול מספר 1, 2003-07-15 00:00

גדעון סער: אני מתכבד לפתוח את ישיבת הוועדה.

גדעון סער: אני מודה, ועל כך גם שוחחתי עם יושב ראש הוועדה לפני תחילת הדיון, שבמידה מסוימת אני מתקנא בו על התפקיד שלו.

גדעון סער: אבל על זה שוחחנו ואין משהו שאני או הוא יכולים לעשות כרגע, ולכן אני מסתפק בדברים כאלה, ואני אפילו מתכבד בהם.

גדעון סער: אנחנו הקימונו ועדת משנה ובאופן לא מפתיע, ההצעה הראשונה שרציתי להביא זו ההצעה שכבר עברה קריאה טרומית די מזמן, לפני למעלה מחודש, זו הצעה שלי.

גדעון סער: אני לא מיהרתי אתה, כי היה לי חשוב לשמוע גם עמדות של מפלגות שונות, ולכן גם ביקשתי שנציגי המפלגות או הסיעות שמיוצגות בכנסת לפחות, יוזמנו לישיבות הוועדה.

דורית ואג: וכך נעשה.

גדעון סער: ההצעה הזאת, יש בה רפורמה כפולה.

גדעון סער: יכול להיות, שנצטרך לפצל את הדיון או לחלק את הדיון.

גדעון סער: ראשית, ביטולו של סעיף 5 לחוק הבחירות דרכי תעמולה.

גדעון סער: בהקשר הזה, שמענו את זה גם מפי כבוד השופט חשין, שעמד בראש הוועדה, גם לאחרונה, כאשר היה בחדר הזה.

גדעון סער: אני רוצה להוסיף, שאנחנו נשקול ואני רוצה לשמוע גם את העמדות שלכם, שכאשר אנחנו מבטלים את הסעיף הזה, לא לתת כוח בלתי מוגבל בידי אמצעי התקשורת, אלא לוודא שהסיקור התקשורתי של מערכת הבחירות יתבצע לפי אמות מידה מסוימות של סבירות, הגינות, איזון, בהתחשב בגודל המפלגות וכדומה.

גדעון סער: אבל, נדמה לי שעל הכלל היום כמעט אין חולקים.

גדעון סער: כך זה לפחות היה בהצבעה במליאה, שאי אפשר לאכוף את זה, פשוט מאוד.

גדעון סער: אי אפשר לקבוע שזה תעמולה וזה לא תעמולה, כי כמעט כל מה שאנחנו רואים בזמן מערכת בחירות זה תעמולה.

גדעון סער: הנושא השני הוא הרפורמה בזמני השידורים.

גדעון סער: כאשר היה פה השופט חשין, הוא העלה את השאלה והוא לא הכריע בה, האם בכלל יש מקום לזה?

גדעון סער: אולי צריך לבטל את זה כליל?

גדעון סער: אולי צריך לבטל את הפקעת המסך הזו מהרשתות שמחויבות לשדר את זה בעל כורחן והן לא אוהבות את זה?

גדעון סער: אני חושב שצריך לצמצם, אבל לא במידה דרסטית, את זמני השידורים ברדיו ובטלוויזיה.

גדעון סער: ראשית, מכיוון שזה מכביד על המפלגות עצמן.

גדעון סער: היום, תקציב הבחירות, רובו ככולו, כאשר רוצים אותו לצרכים שונים, הוא הולך רק לתשדירים.

גדעון סער: אבל התשדירים כשלעצמם, היום כבר אין להם את אותו כוח.

גדעון סער: אם היה להם כוח בעבר, היום אין להם את הכוח הזה.

גדעון סער: הציבור לא כל כך מתעניין בהם.

גדעון סער: אם הוא מתעניין בהם, אז זה ביומיים הראשונים.

גדעון סער: אולי אני פוגע פה בכמה מחבריי בעולם הפרסום ובתחומים הקרובים אליו, אני לא חושב שיש להם זכויות מוקנות, אבל אני אציג את זה בהגינות, שיכול להיות שהם ירוויחו פחות.

גדעון סער: אבל, אני לא חושב שהמפלגות ירוויחו פחות.

גדעון סער: בהצעה הזאת, אני הצעתי שבמקום זמן בסיס של 25 דקות יהיה זמן בסיס אחר.

גדעון סער: אני מדבר כרגע על תשדירי הרדיו.

גדעון סער: היום המצב הוא שיש זמן בסיס של 25 דקות לכל רשימה, ואחרי זה יש 6 דקות על כל מנדט.

גדעון סער: אני חשבתי, שפה אנחנו צריכים לחתוך מאוד בזמן הבסיס, כי כל מיני רשימות קיקיוניות, שמות את אותו תקליט ואתה שומע את אותו דבר כל הזמן.

גדעון סער: יש רשימות שאתה שומע את אותו תקליט שלהן בכל מערכת בחירות.

גדעון סער: אני לא רוצה לנקוב בשמות.

גדעון סער: בכל מערכת בחירות, אנחנו רואים את אותו תשדיר ושומעים אותו ברדיו.

פנחס מעוז: זה בבסיס שיקול שלא יהיו פעמיים אותם תשדירים.

דורית ואג: אבל זה חוסך מהשופט לראות את זה שוב ושוב.

גדעון סער: בוודאי.

גדעון סער: זה לגבי זמן הבסיס.

גדעון סער: לגבי הזמן הנוסף, על פי כל מנדט, אני מציע לשמור את העיקרון אבל לחתוך את זה בחצי.

גדעון סער: דהיינו - במקום 6 דקות, 3 דקות.

גדעון סער: לאחר מכן, יש את נושא הטלוויזיה.

גדעון סער: אני מציע שני דברים: במקום 21 ימים של פסטיבל, זה קצת פחות מ-21, כי ביומיים האחרונים אין תעמולה, אז אולי זה 19.

דורית ואג: 18 ימים.

גדעון סער: 18 ימים.

גדעון סער: אז אני מציע להתחיל ב-12 יום לפני הבחירות, ואז זה יהיה 9 ימים של תשדירים.

תמי אדרי: אבל זה באמת בתנאי שאתה מצמצם את הזמן.

גדעון סער: כן, אז אני אומר שקודם כל אני מצמצם את הזמן ל-9 ימים.

גדעון סער: אחרי זה, אני גם מצמצם את זמן השידורים עצמם.

גדעון סער: במקום זמן בסיס של 10 דקות, זמן הבסיס יהיה 5 דקות ובמקום תוספת על מנדט של 3 דקות, תהיה תוספת על מנדט של 2 דקות.

גדעון סער: אני קיימתי כמה שיחות, למשל, עם נציגת מפלגת העבודה.

גדעון סער: פניתי אליה, אבל לא קיבלתי תשובה ברורה.

גדעון סער: דיברתי עם יושב ראש סיעת שינוי ויושב ראש סיעת האיחוד הלאומי, ובאמת לגבי ביטול סעיף 5 הציע יושב ראש סיעת שינוי, להוסיף כללים והנחיות לכלי התקשורת לגבי האיזון הנכון שעליהם לפעול לפיו.

גדעון סער: לגבי תשדירי הרדיו, במקום זמן בסיס של 5 דקות, מציע חבר הכנסת יורי שטרן שזמן הבסיס יהיה 10 דקות.

גדעון סער: אין להם בעיות לגבי התוספת ואין להם גם בעיות בכלל, לגבי הנוסח של הטלוויזיה, כפי שהוא הוצע.

גדעון סער: עד כאן לגבי ההצעה.

גדעון סער: אני פותח את הדיון.

גדעון סער: נציגת משרד המשפטים, דלית דרור, בבקשה.

דלית דרור: מבחינת עמדת ממשלה, הממשלה החליטה, כרגיל בנושאים האלה, לא לקבוע עמדה.

דלית דרור: אני רוצה להפנות את תשומת הלב לעמדה המקצועית של משרד המשפטים, שביטול של סעיף 5 לחוק, שהשופט חשין חזר ואמר שהוא תומך בו, ביטול בלי שום איזו שהיא הוראה שמדברת על חובת איזון והגינות בשידורים, יוצרת כמה בעיות: קודם כל, יתרון למפלגות הגדולות, שמטבע הדברים אמצעי התקשורת מתעניינים בהם יותר.

דלית דרור: שנית, יתרון למפלגה שבשלטון, שמטבע הדברים שוב, מייצרת חדשות גם בשבועות האחרונים לפני הבחירות.

דלית דרור: אני לא חושבת שנכון יהיה לבטל ולהשאיר בלי שום הסדר, אלא לקבוע איזו שהיא חובה עמומה, של עקרונות של הוגנות ואיזון, ולאחר מכן, אולי צריך יהיה להקים איזה שהוא גוף שיבחן את הדברים.

דלית דרור: אולי גוף פנימי בכל אמצעי תקשורת, שיבחן את הנושא הזה, שאפשר יהיה להתלונן אליו, שאפשר יהיה לעקוב אחרי הדברים, שהם לא ערוכים בצורה לא ראויה.

דלית דרור: תכף אומר מה קורה במדינות האחרות בנושא הזה.

יולי יואל אדלשטיין: את מדברת רק על תקשורת אלקטרונית.

דורית ואג: בעיקר.

יולי יואל אדלשטיין: לא בעיקר.

יולי יואל אדלשטיין: חשוב שיהיה ברור.

סיגל קוגוט: כן, סעיף 5 מדבר על זה.

דלית דרור: התיקון השני מדבר על הקיצור הזמני, אז בוודאי שניתן לקצר את הזמנים אבל, שוב, צריך לשים לב, לגבי הזמנים הקבועים שאינם תלויים פר חבר כנסת - -

סיגל קוגוט: הוא קרא לזה זמן בסיס.

דלית דרור: שוב, צריך לשים לב, שלא נפגע פגיעה קשה מדי במפלגות חדשות, שרוצות להתמודד.

דלית דרור: כי אם זה כל מה שיש להן, זמן הבסיס, אז זמן בסיס קצר מדי, לא חושף אותן מספיק לציבור באופן הגון.

דלית דרור: בזמן המאוד קצר שהיה לי, ניסיתי לראות מה קורה במדינות אחרות.

דלית דרור: ראיתי שבאנגליה, בעבר, היה חוק משנת 83, pre-representation of people Act שקבע, שבבחירות לפרלמנט או לממשלה, יש איסור לשדר בטלוויזיה או בכל אמצעי תקשורת, אייטמים שבהם משתתפים מועמדים.

דלית דרור: מאוד דומה למצב הקיים אצלנו, ללא הסכמה של כל היריבים שלהם למרוץ.

דלית דרור: ואז בעצם היתה זכות וטו כזו, שהיתה לרועץ לתאגידי השידור.

דלית דרור: היתה המון ביקורת על זה, בדיוק כמו אצלנו.

דלית דרור: ואז, בשנת 2000 הם החליפו את החוק הזה בהוראה שקובעת, שכל רשות שידור תאמץ לעצמה קוד שידורים מיוחד, לסיקור תקופת הבחירות שיבטיח שוויון התנהגות הוגנת ללא משוא פנים.

דלית דרור: זאת אומרת, הם קבעו את העקרונות האלה.

דלית דרור: בפועל, יש איזה שהוא גוף מיוחד, commission, שמפקח על יישום ההוראה.

דלית דרור: אין לי אינפורמציה איך זה מיושם הלכה למעשה, אבל יש איזה שהוא גוף שמפקח על יישום ההוראה הכללית הזו, שמבטיחה שוויון והוגנות.

דלית דרור: לגבי שידורי תעמולת בחירות, שם יש תהליך של הסכם בין נציגי המפלגות הגדולות לבין רשות השידור, לגבי כמות הזמן שמוקצית לשידורי תעמולה.

דלית דרור: זה הסכם שלא מעוגן בחוק אלא בהסכם פנימי בין המפלגות והמפלגות פטורות מתשלום לגבי אותו הזמן.

דלית דרור: בארצות הברית יש equal time wall, שהוא קובע כלל זמן שווה למועמדים לקונגרס.

דלית דרור: יש כללים לשוויון בשידורי תעמולה, אבל יש המון דברים שיוצאים מחוץ לכללים האלה.

דלית דרור: כל שידור חדשות יומי, כל ראיון וסרט דקומנטרי, יוצא מכלל הכללים האלה.

דלית דרור: אז התחולה שלהם לא כל כך אפקטיבית.

דלית דרור: יש חובה חוקית על רשתות השידור ברמה הפדרלית, להציג מגוון השקפות עולם.

דלית דרור: לאפשר שיח פורה לנושאים בעלי חשיבות ציבורית.

דלית דרור: אם אין עבירה פלילית אפשר לפנות ל-FCC, רשות התקשורת האמריקאית, כדי שהיא תחייב את תאגיד השידור לקיים את חובתו ואפשר לפנות לבית המשפט לקבל צו עשה.

דלית דרור: אפשר גם במקרים חמורים לפסול רשיון שידור, שה-FCC, יפסול רשיון שידור מתחנת טלוויזיה.

דלית דרור: הדבר האחרון שהספקתי לבדוק - זה בקנדה.

דלית דרור: בתקופה שמתחילה מרגע ההודעה על צו בחירות כלליות ומסתיימת בחצות הלילה של היום הקודם ליום הבחירות, כל רשת שידור חייבת לפנות זמן שידור של 6.5 שעות בפריים-טיים, כדי שהמפלגות יוכלו לרכוש אותו ואז הן נדרשות לתשלום.

דלית דרור: אבל, יש תקרת מחירים שנקבעת ויש חובה למנות אחראי מיוחד, זה מן בורר שידורים, שהוא יקבע את חלוקת הזמן שצריכה להיעשות בהסכם בין המפלגות, אבל הוא בורר במקרה של חילוקי דעות.

דלית דרור: הזמן מבוסס על הגודל היחסי שלהם בפרלמנט היוצא, בדומה לנו.

דלית דרור: זה מה שהספקתי לבדוק בינתיים.

דלית דרור: באמת מתחבטים בשאלות האלה בכל העולם, אבל השורה התחתונה היא, שאני מציעה לא להשאיר את זה ריק לגמרי, כלומר, להוריד את סעיף 5 ולא לקבוע שום הוראה לגבי הוגנות ואיזון.

גדעון סער: תודה.

גדעון סער: אם תוכלי תוך כדי הדיון להכין איזו שהיא טיוטה?

גדעון סער: בשליפה מהמותן, אני בעד סעיף כללי כזה, שיקבע את העיקרון בגדול, אבל איך לאכוף אותו, כשזה ייושם צריך לחשוב.

גדעון סער: האם זה דבר שצריך לקבוע אותו בכללים או לא, אני בהחלט ער לצורך הזה.

סיגל קוגוט: אגב, אם אתה עושה את זה בסעיף 5, זה ברור מי אוכף אותו: יושב ראש ועדת הבחירות המרכזית.

סיגל קוגוט: זה נתון שאתם חייבים לקחת בחשבון, שכל מחיקה של סעיף מחוק הבחירות בימי תעמולה, משאירה אותו בלי אכיפה ואילו כל שינוי של הסדר, שזה מה שהציע השופט חשין, כל קביעה של כללים, נותנת לי שופט עליון זמין, שאם פתאום נותנים ראיון של 40 דקות למישהו ולשני נותנים להגיב דקה, אז הוא יכול מיד לסדר את זה.

סיגל קוגוט: אחרת, יצטרכו לעתור לבית המשפט הגבהו לצדק, או שתעשה מועצה.

סיגל קוגוט: אבל אם אתה מתקן את סעיף 5, אז יש לך מישהו שאוכף.

גדעון סער: תודה.

גדעון סער: תחשבו על זה.

גדעון סער: אני רואה בזה קושי במובן הזה, שאנחנו נפטור את השופט מצרה אחת ונכניס אותו לצרה הרבה יותר גדולה.

גדעון סער: שהוא לא יהפוך להיות אומבודסמן על כל שידור באמצעי התקשורת.

תמי אדרי: זה ממילא כך היום.

תמי אדרי: זאת אומרת, זה תלוי אם פונים אליו.

תמי אדרי: איך הוא סיפר לכם?

תמי אדרי: כשזה היה רק בשני מועמדים, אז אף אחד לא פנה ולא היתה שום בעיה.

תמי אדרי: אבל כשזה בחירות עם הרבה מועמדים - -

גדעון סער: יכול להיות, שהאומבודסמן צריך להיות המנהל הכללי של אותו גוף שידור והוא צריך לשבור את הראש.

גדעון סער: אני לא בטוח שזה כל כך רע, אבל אני רוצה לשמוע את החברים.

גדעון סער: חבר הכנסת אדלשטיין, בבקשה.

יולי יואל אדלשטיין: תודה.

יולי יואל אדלשטיין: ברשותך, כפי שהצעת, אני רוצה לחלק את שני הדברים: סעיף ראשון, של ביטול איסור תעמולה.

יולי יואל אדלשטיין: אמרתי לך בשיחה בינינו, שאני בעל הצעה זהה או דומה, שמשום מה שכבה בלשכה המשפטית של הכנסת כמה שבועות מיותרים ולכן לא יכולתי להגיש אותה.

יולי יואל אדלשטיין: היא כנראה היתה מסובכת.

דורית ואג: אצלך זה רק ביטול סעיף 5.

סיגל קוגוט: ההצעה שלך עברה קריאה טרומית?

יולי יואל אדלשטיין: לא, היא לא עברה, כי הנחתי אותה במרץ ומשום מה, היא קיבלה... במאי.

יולי יואל אדלשטיין: אבל, זה לא מן העניין.

יולי יואל אדלשטיין: אני רוצה להתייחס לאותה נקודה שכולם העירו לגביה: אני הגשתי את ההצעה, אני לא מסתיר, בעקבות ההתבטאויות הרבות של השופט חשין במערכת הבחירות, שחלק גם נאמרו כלפינו, אחרי הביקורת שהשמענו על ההחלטה שלו לנתק את השידור המפורסם.

יולי יואל אדלשטיין: הוא אמר בעצם בשפה המונית: נראה אתכם.

יולי יואל אדלשטיין: כל הזמן חברי כנסת מתלוננים, נראה אתכם בכנסת הבאה, שגם תעשו משהו בנדון.

יולי יואל אדלשטיין: לכן, מאוד שמחתי שגדעון סער עשה וגם אני הגשתי הצעה, ואני מקווה, שבאמת תהיה לזה תמיכה רחבה.

יולי יואל אדלשטיין: אני רוצה להתייחס לנקודה הזאת, ואני מרחיק לכת ואומר שהיא "ג'ונגל" בתחום הזה.

יולי יואל אדלשטיין: כל הדברים שאנחנו שומעים כאן, בעיניי, בלי לפגוע באף אחד, הם מלחמה של אתמול.

יולי יואל אדלשטיין: הטענה לאי- שוויון היתה כל הזמן בעידן שהחוק הנוכחי כן קיים, חלוקת הזמן הלא צודקת כן קיימת.

יולי יואל אדלשטיין: אני, אישית, השתתפתי בדיון בטלוויזיה, שהוזמנו אליו נציגי המפלגות היותר קטנות והטענה של המנחה ועורכי הדיון היתה, שהמפלגות הגדולות מקפחות את המפלגות הקטנות בזמן שינוי, וכל זה במציאות של החוק הקיים.

יולי יואל אדלשטיין: כלומר, על ידי ביטול סעיף 5 לא ניצור איזו שהיא מציאות שאינה קיימת.

יולי יואל אדלשטיין: לכן, בכלל, בנושא של האיזונים, אני לא יודע אם העמדה שלי פופולרית בתוך הסיעה שלי או לא, אבל אני דווקא בדעה שלאט אבל בטוח, נוצר איזה שהוא איזון בכלי תקשורת אלקטרוניים והמצב הרבה יותר טוב ממה שהוא היה לפני מספר שנים.

יולי יואל אדלשטיין: מכיוון שאני מסכים שאפשר לומר בהצהרה מאוד כללית, שתהיה מן קביעה של חלוקת זמן שווה והתייחסות שווה לכל המועמדים בתקופת הבחירות - -

גדעון סער: מה תהיה הכתובת לתלונות?

יולי יואל אדלשטיין: אני חוזר ואומר, אני לא הייתי מציע להיכנס לזה - -

גדעון סער: כי אומרת גברת קוגוט, שאם לא, השופט הוא הכתובת.

יולי יואל אדלשטיין: אותו שופט או אותה שופטת הפעם, תוציא מכתב שלושה חודשים לפני הבחירות לכל הרשתות ולכולם, עם הפניה לסעיף של אותה הצהרה.

יולי יואל אדלשטיין: אני לא הייתי מציע ליצור לשכת תלונות ציבור.

יולי יואל אדלשטיין: אם הדברים יגיעו לרמת חומרה שלא מתקבלת על הדעת, אז יש בתי משפט ויש כל מיני פתרונות.

דורית ואג: הבעיה היא, שהשופט לא יעסוק בשום דבר אחר אלא רק בזה.

סיגל קוגוט: למה?

סיגל קוגוט: זה לא ישתנה.

יולי יואל אדלשטיין: זה מה שאני אומר.

דורית ואג: זה יהיה הרבה יותר.

תמי אדרי: כל כלי התקשורת, לא רק הרדיו - -

יולי יואל אדלשטיין: אני לא מציע לקבוע שהשופט הוא הכתובת לכל התלונות האלה.

יולי יואל אדלשטיין: אין לו יכולת להתערב ברמה פרטנית בכל הדברים.

נאזם באדר: איזה תלונות?

נאזם באדר: היות ואין כוח הפרה - -

יולי יואל אדלשטיין: דברים שהם חסרי כל סבירות לתקופת הבחירות ויש כן נושאים כלליים: נניח, שיש לך שני מועמדים מובילים לרשות הממשלה ומגלים אחרי שלושה ארבעה שבועות, שאחד היה בתקשורת 82 דקות והשני דיבר 2 דקות.

יולי יואל אדלשטיין: יש פה חוסר סבירות.

יולי יואל אדלשטיין: זה לא שפתאום, בלי לפגוע, ידידנו בא-גד יציע את עצמו לראשות הממשלה.

יולי יואל אדלשטיין: שני המועמדים המובילים.

יולי יואל אדלשטיין: אם זה חוק עם סבירות כזאת, אני מניח שבהתאם לאותו סעיף כללי, תהיה פניה לבית משפט על כך.

יולי יואל אדלשטיין: אבל אני אומר: אדוני, בעל ההצעה, יושב ראש ועדת המשנה, אני הייתי אומר כמו שאומרים בלועזית: let's give it a try בואו ננסה לא ליצור את לשכת תלונות הציבור הזאת.

יולי יואל אדלשטיין: זה לגבי הסעיף הראשון.

יולי יואל אדלשטיין: כאן לפחות, אני חושב שאנחנו ודאי לא מחמירים את המצב לעומת המצב הקיים בתחום הזה.

יולי יואל אדלשטיין: לגבי זמן תעמולה, כאן אני מדבר מעמדה מאוד נוחה, למרות שלא עברתי מפלגות שונות אבל כך קרה כשהייתי ראש מטה הבחירות של רשימה חדשה, שלא היתה לה שום נציגות בכנסת ואחר כך, בוועדת הבחירות, הייתי כאילו מפלגת שלטון, לא במובן של המפלגה המרכזית, אבל בתפקיד שר, והכרתי את הזוויות האלה.

גדעון סער: תראה מתי הצלחת הכי הרבה.

יולי יואל אדלשטיין: הטענה, שיכול להיות ששמענו אותה ועוד נשמע אותה, שכביכול הקטנה או ביטול זמן בסיסי מקפח את הרשימות החדשות, בעיניי היא לא בדיוק טענה נכונה.

יולי יואל אדלשטיין: יש הרבה מאוד דברים די מקוממים, כי גם היום, כשאני לא רשימה חדשה, כשמקפחים את הרשימות החדשות שקשורות לחוקי מימון מפלגות ודברים מסוג זה, לא אותן 5 או 10 דקות של שידור בטלוויזיה, כי ממילא לרוב הרשימות החדשות, אני מתייחס לרציניות שבהן, אין כסף לסופר מפיקים, לסופר אפקטים.

יולי יואל אדלשטיין: לכן, אם יש לך כוונה להוריד את זה לאיזה שהוא בסיס סביר ונמוך של זמן בסיס, כפי שקראת לזה, ברדיו ובטלוויזיה, אני לא חושב שזה מה שיקפח את הרשימות החדשות.

יולי יואל אדלשטיין: אני הייתי שם ואני דווקא התקוממתי, כשמישהו אמר: הרשימות הקיקיוניות האלה שקמות.

יולי יואל אדלשטיין: .. אני הייתי שם.

יולי יואל אדלשטיין: הכנסת עושה את הכל, על מנת שלא תקום רשימה חדשה ואני לא רוצה להכניס אותנו לדיון על חוקי מימון בחירות וכל הדברים האלה.

יולי יואל אדלשטיין: אבל, לא זמן שידור זה מה שקובע, כי ממילא, לרוב הרשימות החדשות אין את היכולת להפיק באותן כמה דקות איזה פסטיבל כזה, שבאמת ישכנע את כולם.

יולי יואל אדלשטיין: לכן, אני בעד הורדה במובן של let's give it a try.

יולי יואל אדלשטיין: לא הייתי מבטל לגמרי להוריד את זה.

יולי יואל אדלשטיין: להוריד את הבסיס, זה כן, שלא תהיה אפליה בוטה, ולהוריד גם זמן בסיס לכל מנדט ולנסות לעבור את המערכה בצורה כזאת.

גדעון סער: תודה.

אופיר פינס-פז: לגבי סעיף 1, אני מציע שנשקול אם אנחנו רוצים לבטל באופן גורף או לבטל באופן חלקי.

סיגל קוגוט: זאת ההצעה של חבר הכנסת פינס, שאני חושבת שיש בה משהו מבחינת נוסחת האיזון.

אופיר פינס-פז: - - -

גדעון סער: אופיר, אני ראיתי את נוסחת האיזון שלך וכתבתי משהו על בסיס נוסחת האיזון שלך, כי אני חושב שנוסחת האיזון שלך מרחיקת לכת, אבל אני בעד.

גדעון סער: תכף אגיד לך.

אופיר פינס-פז: 2.

אופיר פינס-פז: לגבי ההצעה השניה, אין ספק שזמן השידור בטלוויזיה הוא אחד הכלים היחידים שעומדים לרשותה של האופוזיציה, משום שלפני מערכת הבחירות וגם בזמן מערכת הבחירות, במיוחד אם מבטלים את סעיף 5 לחוק הבחירות - -

סיגל קוגוט: ביחד זה נכון.

אופיר פינס-פז: מה אתה מצפה ממני?

אופיר פינס-פז: כמי שגר באופוזיציה בשלב זה של חיי, אני אראה את חוק מימון המפלגות כמו המפלגות הערביות, שעד שלא נחזור לשלטון אנחנו נציע להם להיות בקואליציה?

אופיר פינס-פז: בא נאמר שייקח זמן עד שנחזור - -

גדעון סער: בא נאמר שהצעות תיאורטיות אפשר להציע.

אופיר פינס-פז: אבל בא נאמר שהם יסרבו להצעה.

אופיר פינס-פז: מפלגת חד"ש, זו מפלגה שכל חייה היתה באופוזיציה.

נאזם באדר: אנחנו מחפשים את הזכות - -

אופיר פינס-פז: יש מפלגות אופוזיציה מקצועיות.

אופיר פינס-פז: כל השנים אין לך מה להגיד וגם עכשיו לא.

אופיר פינס-פז: מצד שני, עובדה היא, שחלה זילות גדולה בעניין הזה ויש תחושה של לאות בקרב הציבור וזה לא משיג את מטרתו.

אופיר פינס-פז: העסק בגדול לא עובד.

אופיר פינס-פז: זה באמת ארוך מדי וזה נמשך.

אופיר פינס-פז: רצועת שידור כזאת לא צריכה להיות יותר מ-20 או 25 דקות ביום.

אופיר פינס-פז: הפעם זה הגיע ל-45 דקות, נכון?

דורית ואג: 78 דקות אתה לא יודע לספור?

אופיר פינס-פז: לכן, יש לי כמה הצעות: קודם כל, שהרצועה תוגבל בזמן.

אופיר פינס-פז: הרצועות של כל המפלגות.

אופיר פינס-פז: בא נאמר, עד חצי שעה ביום.

אופיר פינס-פז: אי אפשר לעשות את זה יותר.

אופיר פינס-פז: שנית, אני באמת לא בטוח שצריך את זה בכל הערוצים.

אופיר פינס-פז: אני מציע לשקול את הדברים הבאים: עד חצי שעה, שבתוך זה יש פרופורציות, תסתדרו עם הפרופורציות.

גדעון סער: אבל אתה לא שולט על זה.

אופיר פינס-פז: בהנחה שאפשר לשלוט על זה.

דורית ואג: אם מקצרים את זמני השידור, אפשר ל--

גדעון סער: אבל אני גם מקצר את זמן האקסטרה.

גדעון סער: אני לא מקצץ רק את זמן הבסיס.

גדעון סער: אם הייתי הולך וחותך רק בזמן הבסיס, היו אומרים לי: אתה פוגע בקטנות.

גדעון סער: דרך אגב, אמרתי שאחד מראשי הסיעות ביקש ממני להגדיל את זמן הבסיס ברדיו, אבל אני עושה שני דברים: אני מקצץ גם פר מנדט וגם - -

אופיר פינס-פז: מאה אחוז.

אופיר פינס-פז: 1.

אופיר פינס-פז: אני מציע לשקול משך שידור ביום.

אופיר פינס-פז: 2.

אופיר פינס-פז: אני מציע לשקול לוותר על חלק מהערוצים.

אופיר פינס-פז: זה יכול לפתור הרבה בעיות וליצור יותר עניין, כי זה במקום אחד.

אופיר פינס-פז: מי שבאמת אכפת לו - רואה, ומי שלא אכפת לו - לא רואה.

אופיר פינס-פז: אני יודע איך המפלגות מתייחסות לשידורים הרדיופוניים.

אופיר פינס-פז: לא מייחסים להם חשיבות כזאת ואין להם השפעה.

אופיר פינס-פז: אני אומר לכם, כמי שעשה כל מיני תפקידים, כדי לרצות כל מיני "גדעונים סערים", שלא יבכו אם ידברו באיזה מקום.

אופיר פינס-פז: יכול להיות, שאפשר לשקול לקצר את שידורי הרדיו.

אופיר פינס-פז: דבר אחרון שאני רוצה להציע, זה שיש לנו ריצפה למפלגות מתחילות.

אופיר פינס-פז: נדמה לי, שזה 10 דקות.

דורית ואג: 20 דקות טלוויזיה ו-25 רדיו.

אופיר פינס-פז: לפי דעתי זה יותר מדי, למרות שאני יודע שנורא רגישים לקטנות.

דורית ואג: אל תשכח שלהן אין את מה שיש למפלגות הוותיקות.

אופיר פינס-פז: אבל יש גבול.

אופיר פינס-פז: רובן קיקיוניות.

אופיר פינס-פז: אני מציע, שמפלגת שלטון מעל מנדטים מסוימים, מעל 30 מנדטים, יקבע לה גג.

אופיר פינס-פז: היא בשלטון.

אופיר פינס-פז: אם מבטלים את החוק הזה, יש ראש ממשלה שיכול לדבר על הכל, חוץ מאשר על בחירות.

אופיר פינס-פז: תקבעו לו גג, תקרה.

גדעון סער: אם היית מעלה את הדברים שאמרת בסיפא בימי שלטון מפא"י, כאשר היה לכם מעל ל-40 מנדטים, היית מגורש מהמפלגה באותו יום ואני לא הייתי חושף את עצמי לסיכון שאתה לא היית חושף את עצמך.

דלית דרור: אצלך בהצעה יש דבר נוסף, להחיל גם על שידורי הרדיו את הבדיקה מראש של יושב ראש ועדת הבחירות.

סיגל קוגוט: זה ברור.

סיגל קוגוט: חייבים לתקן את זה.

סיגל קוגוט: אין עבירה פלילית בהיקש.

סיגל קוגוט: אני מדברת על הלקונה שיש על הרדיו.

סיגל קוגוט: מה פסק הדין שהיה?

סיגל קוגוט: שהחוק לא אומר שהשופט יכול לפסול שידורים ברדיו.

סיגל קוגוט: יש איזו לקונה על הרדיו ועשו היקש בבית המשפט העליון, וההיקש לא תופס על עבירה פלילית.

סיגל קוגוט: אז ההיקש הוא חלקי וזו לקונה שצריכים לתקן אותה.

סיגל קוגוט: חבר הכנסת פינס הציע באותה הזדמנות לתקן אותה , אבל זה לא משנה.

סיגל קוגוט: זו יוזמת הוועדה.

דורית ואג: זה סעיף 17 אצל חשין.

גדעון סער: אני בעד לשנות את זה.

סיגל קוגוט: אין בעיה, זו ממש לקונה.

משה גפני: אני יכול לומר משהו, בתור נציג של מפלגה קטנה?

משה גפני: אני תומך בחוק הזה.

משה גפני: אני חושב שהחוק הזה נכון ויש הרבה דברים שהם פשוט אנכרוניסטיים.

משה גפני: הם לא מועלים לאף אחד בשום דבר.

משה גפני: אני לא צריך את השופט חשין.

משה גפני: אני חושב שהוא אמר דברים נכונים, אבל אני לא צריך אותו בשביל להגיע למסקנה הזאת.

משה גפני: אני חושב שהסיפור הזה, שלא משדרים לפני הבחירות בכלי התקשורת, פשוט מצחיק.

משה גפני: זה היה נכון בשלטון מפא"י, כשהיתה תקשורת מאוד מצומצמת והייתי אומר די נשלטת.

משה גפני: אז באמת היה צריך להגביל כנראה.

משה גפני: היה מקום לדון על זה.

משה גפני: היום זה פשוט צחוק.

משה גפני: בכל מקרה, אין לזה שום ערך.

משה גפני: אנחנו מבזים את עצמנו בעיני הציבור.

משה גפני: מה לא משדרים?

משה גפני: קורה איזה שהוא מקרה ושר הביטחון או שר התקשורת מופיע, או חבר כנסת מופיע בדברים רלוונטיים שהם יומיומיים.

משה גפני: אז מה?

משה גפני: לא ישדרו את זה?

משה גפני: מה יגידו?

משה גפני: יתחילו לדון בעניין אם כן מביאים אותו או לא מביאים אותו?

משה גפני: הכי יפה שאומרים: כן, אבל כאן על תעשה תעמולת בחירות.

משה גפני: הופעתי בנהרייה בכנס של רבנים ביום ראשון, ואמרתי להם שאני לא רוצה להגיד: תצביעו ליהדות התורה.

משה גפני: אני לא רוצה להגיד את זה בכלל.

משה גפני: אבל אני אומר לך, אתה לא יכול לעשות תעמולת בחירות.

משה גפני: אז מה הצחוק הזה?

משה גפני: לכן, אני חושב שצריך לבטל את החוק בלי סייגים ובלי כלום.

משה גפני: בלאו הכי את החרדים ישמיצו בכל מקרה, בין אם יהיה החוק הזה ובין אם יהיה חוק אחר.

משה גפני: זה בכלל לא משנה.

דובר: אתם בכלל רואים טלוויזיה?

משה גפני: גם.

משה גפני: מה זאת אומרת רואים?

משה גפני: אני לא עושה תעמולת בחירות לציבור החרדי פרופר.

משה גפני: זה לא משנה, אני לא מצליח בעניין הזה.

משה גפני: אבל בסדר, אני מקווה שכאלה שבפוטנציאל הצביעו לליכוד, הם היו יכולים להצביע עבורנו.

משה גפני: אני מקווה שבבחירות הבאות נוכל להביא אותם אלינו.

משה גפני: בכל אופן, הליכוד עשה כברת דרך בחודשים האחרונים.

משה גפני: הנהירה הזאת מהמפלגות החרדיות לליכוד תיפסק.

משה גפני: זה לא קשור לחוק.

משה גפני: אני אומר, שאני הכי אובייקטיבי בעניין הזה.

משה גפני: בלאו הכי, לא יוצא לי מזה שום דבר.

דורית ואג: אתם המפלגה היחידה שבבחירות האחרונות היו לה חידושים.

משה גפני: זה היה הכי יפה.

משה גפני: היה תשדיר שלי על איכות הסביבה.

משה גפני: הלוואי והיו מקללים אותי ומצביעים ג'.

משה גפני: מתקשרים אלי ואומרים לי: תשמע, היית לא רגיל ומצביעים ליכוד.

משה גפני: זה לא יאומן.

משה גפני: אני מסכים שהחוק הזה נכון ואני אומר את זה באופן הכי אובייקטיבי.

משה גפני: לגבי הנושא של משדרי התעמולה, אני חושב שאת הבסיס באמת צריך לשמור.

משה גפני: לא לקצץ.

גדעון סער: 25 דקות רדיו זה דבר מטורף, שאי אפשר לתאר אותו.

דורית ואג: תיקח בחשבון ש-25 דקות רדיו למפלגה חדשה שאין לה מנדטים, המשמעות היא 7 תשדירים של 3 דקות ו-1 של ארבע.

דורית ואג: זה הכל.

דורית ואג: זה לא הרבה.

גדעון סער: את עשית פעולה מתמטית, אבל עדין זה מזעזע.

גדעון סער: 25 דקות לכל אחת מהרשימות הקיקיוניות האלה?

משה גפני: באופן עקרוני, אני לא מקבל את מה שאמר חבר הכנסת אופיר פינס, חוץ מהסיפא שלו.

משה גפני: צריך להיות אובייקטיבי בעניין הזה.

משה גפני: מפלגת שלטון, שיש לה הרבה מנדטים, היום זה הליכוד, מחר זה יכול להיות מישהו אחר, הצורך של מפלגה כזאת בתעמולה בלי הגבלה בכלל.

משה גפני: ..

משה גפני: תאר לעצמך, שאתה מגיע לבחירות הבאות עם 40 מנדטים?

גדעון סער: אני לא אצטרך זמן תעמולה.

גדעון סער: הליכוד יצטרך הכי הרבה זמן תעמולה?

משה גפני: ממש לא.

משה גפני: הרי על מה מדובר?

משה גפני: מדובר במפלגת שלטון עם הרבה מנדטים שיש לה המון זמן, ואתה ביטלת - -

גדעון סער: אני מקצץ בצורה אכזרית.

משה גפני: אני מדבר על הגבלה.

משה גפני: אתה מקצץ בשווה לכולם.

משה גפני: הרי מה יהיה?

משה גפני: בא נחשוב איך תראה הטלוויזיה בערב הבחירות: קודם כל, מופיע שר הביטחון, זה נכון וזה מובן מאליו שהוא איש ליכוד.

משה גפני: מופיע שר החוץ, זה מובן מאליו, אין ויכוח לגבי זה.

דלית דרור: אם אתה לא מקצץ בזמן בסיס ומקצץ בזמן... אתה פוגע יותר במפלגות הגדולות מאשר במפלגות הקטנות.

סיגל קוגוט: נכון.

משה גפני: כפי שאמרתי, יופיע שר הביטחון, יופיע שר החוץ, שלא לדבר שמופיע ראש הממשלה.

משה גפני: יופיע ראש הקואליציה.

משה גפני: אבל, נניח שמחר יהיו בחירות, נראה איך תראה התקשורת באותם ימים בעקבות החוק שלך.

משה גפני: אני תומך בו, כפי שאמרתי.

משה גפני: מופיע ראש הממשלה, מופיע שר הביטחון, מופיע שר החוץ, מופיע שר האוצר, מופיע יושב ראש הקואליציה.

משה גפני: אלה הנושאים שעומדים על סדר יומה של הציבוריות הישראלית.

משה גפני: הציבור, אחרי שהוא רואה את כל האישים האלה, הוא לא יראה אישים אחרים.

משה גפני: אז בסדר, לשם איזון יביאו גם דובר מהאופוזיציה.

משה גפני: אחרי שהוא גומר את זה, הוא יראה תעמולה של 40 מנדטים.

משה גפני: הרי זה מה שיהיה.

משה גפני: המשמעות של העניין היא, שאנחנו חוזרים לשלטון מפא"י באופן פורמלי ולא באופן לא פורמלי.

משה גפני: הרי כל מה שאנחנו רוצים להשיג בחוק הזה, שתשדירי התעמולה והתקשורת יראו אובייקטיבית.

משה גפני: התקשורת לא תהיה אובייקטיבית.

משה גפני: אז אם מדבריך משתמע שצריך להוריד את העניין הזה, אז אני מקבל את הקטע הזה של אופיר פינס וזה לא יפגע במפלגה הגדולה באופן - -

דורית ואג: אנוש.

משה גפני: לא אנוש, צריך שיהיה בסיס.

גדעון סער: קודם כל, צריך שיהיה עיקרון.

גדעון סער: אפשר להגיד: בא לא "נדפוק" את הקטנות.

גדעון סער: אבל "לדפוק" רק את הליכוד זה לא עיקרון.

גדעון סער: זו מגמה פוליטית לגיטימית, אבל זה לא עיקרון.

משה גפני: אני אומר שצריך בסיס, מכיוון שזו חברה דמוקרטית, רק שהוא צריך לאפשר למפלגות חדשות, שלהן אין שום יכולת, הן לא נמצאות בכנסת, אין להם חברי כנסת ובוודאי לא שרים.

משה גפני: הם לא נמצאים בציבוריות הישראלית מבחינה פוליטית.

משה גפני: הם לא יחיו בתקשורת בימים האלה, מכיוון שהם לא יעניינו אף אחד, אלא אם כן זו תהיה מפלגה שתגיד שגם סמים קשים מותר.

יולי יואל אדלשטיין: כל עוד יש חוקי מימון כמו שיש היום, אתה לא עוזר בשום דבר גם אם תיתן שעתיים - -

משה גפני: אני לא אומר שצריך להגביל באופן דרמטי, אבל להגביל את המפלגות הגדולות עד גבול מסוים.

משה גפני: זה ימאס וזה יראה לא טוב וזה גם יכול לפעול כבומרנג.

משה גפני: לכן, אני תומך בזה.

משה גפני: לא אכפת לי כמה תעשה את הבסיס, אבל לא לפגוע בו באופן ממשי ולקבל את ההגבלה הזאת, שעד גבול מסוים מפלגת שלטון, שהיא מפלגה גדולה, תהיה לה הגבלה או תקרה שמשם ואילך לא עוברים.

נאזם באדר: בעיקרון, אנחנו תומכים.

נאזם באדר: ברמה הפרטנית, מבחינת זמן בסיס ברדיו ובטלוויזיה, יש לי בעיה עם זמן הבסיס ברדיו.

נאזם באדר: אם אתה שם לב להגדרת החוק, למעשה מורידים את הזמן ומקצצים אותו ב-50% גם את זמן הבסיס וגם את הזמן לכל חבר כנסת של המפלגה, מ-25 דקות עד ל-5 דקות.

גדעון סער: אני כבר אמרתי שאנחנו נעלה את זה.

גדעון סער: זה לא יישאר 5 דקות.

נאזם באדר: אני חושב, שאם נשמור על אותה רמת הורדה, 12, 13 דקות, זה סביר.

נאזם באדר: אגב, המפלגות לא חייבות לנצל את זה.

נאזם באדר: זה זמן איכות שניתן ולא בהכרח חייבים לנצל אותו.

נאזם באדר: מי שאין לו פרסומות, תשדירים ברדיו, לא יעשה את זה.

נאזם באדר: זה דומה למה שאמר חבר הכנסת גפני: אנחנו, חד"ש הצטיינו בעבר בתשדירי הבחירות.

נאזם באדר: יכולנו להצטיין בפסטיבל סרטים אבל במצביעים לא.

נאזם באדר: אנחנו ראינו שזה לא כל כך עוזר, אבל בגלל העניין הזה של עיקרון השוויון, הפכו את האפשרויות לרשימות חדשות וקטנות ועל זה צריך לשמור את הבסיס.

נאזם באדר: לגבי סעיף 5 בהצעת החוק, אני לא התנסיתי.

נאזם באדר: כמובן שרק השופט התנסה ועמד בפני הקושי של לעצור פוליטיקאים מלדבר.

נאזם באדר: בכלל, כל הדיבורים בין אמירה פוליטית לתעמולה הבחירות, זה נראה לי מלאכותי ביותר.

נאזם באדר: כל דבר שתגיד היום, אפשר לפרש בצורה אחרת ולומר שזו תעמולת בחירות, אם זו אמירה של שר, ראש ממשלה או חבר כנסת.

נאזם באדר: חייבים לתקן את זה.

נאזם באדר: חייבים לבטל את המשימה הבלתי אפשרית שמטילים על יושב ראש ועדת הבחירות.

נאזם באדר: יחד עם זאת, לבטל אותה בצורה כזאת, מבלי לקבוע שום מגבלה, בלי שום איזון, זה יפגע ברשימות קטנות יותר.

נאזם באדר: אני עוקב אחרי תשדירי הבחירות בכלי התקשורת, והיה איזה מן איזון קדוש כזה, למרות שאנחנו בשיטת בחירות יחסית כללית, רב מפלגתית, שאם הופיע מישהו מהקואליציה אז דאגו שמיד ידבר מישהו מהאופוזיציה.

נאזם באדר: בדרך כלל, המפלגות הקטנות נעלמו, למרות שהן ייצגו אלטרנטיבה אמיתית ויחידה למה שאמר נציג הממשלה.

נאזם באדר: אני גם חושב שהחסימה הזאת, של התבטאות באמצעי התקשורת האלקטרונים של מפלגות קטנות, זה יביא למעשים רציניים.

נאזם באדר: למשל, להתחיל לעשות כל מיני תרגילים, כל מיני גימיקים, כדי שאתה תופיע בתקשורת.

נאזם באדר: אני לא חושב שזה לכבודה של הכנסת ולכבודן של הבחירות.

גדעון סער: אבל מי הציע לחסום?

סיגל קוגוט: לא, הוא אמר שבלי נוסחת איזון, אם רק נבטל, זה מה שיקרה.

יולי יואל אדלשטיין: אז מה יכולה להיות נוסחת איזון?

נאזם באדר: נניח, שראש הממשלה או נציג הממשלה אמר משהו.

נאזם באדר: כמובן, שבגלל האיזון הזה יזמינו מישהו מהמפלגה הגדולה כדי להסכים.

נאזם באדר: אבל המפלגות האחרות לא יגידו שום דבר.

נאזם באדר: מי יבוא כאן ויגיד שבכל זאת צריך לתת לגישה הנוספת אפשרות להתבטא, שהציבור ישמע אותה?

נאזם באדר: האם אנחנו לא נכנסים כאן לעניין של שיקולי עריכה?

נאזם באדר: שאני אפנה לעורך ואגיד לו: בגלל הרצון שלנו לאזן, אני מבקש שתעביר את התגובה שלנו.

נאזם באדר: מה העורך יכול להגיד?

נאזם באדר: שזה לא מעניין את הציבור ולכן אני לא רוצה להעביר.

יולי יואל אדלשטיין: את הטענה הזאת שומעים כל הזמן.

דלית דרור: הטענה הזאת, להשאיר אותה אצל השופט?

נאזם באדר: אני חושב, שהשופט צריך לחשוב על הנחייה מסוימת, לא הוראות, למערכת האלקטרונית, לעורכים האלקטרונים, שהם ינסו להיות יותר רגישים ולאפשר מדי פעם, לא בהכרח לאותה מפלגה, במידה ויש איזה שהוא אירוע או עניין, שיאפשר לבטא דעה אחרת או גישה אחרת, ולו כהצעות תגובה על דברים שנאמרו בכתבה הקודמת.

יולי יואל אדלשטיין: מה שאתה אומר זה כמו מה שאני אומר, שצריכה להיות איזו שהיא פניה כללית של יושב ראש ועדת הבחירות או של יושב ראש הכנסת היוצא.

יולי יואל אדלשטיין: לתת לכל אמצעי התקשורת משהו.

יולי יואל אדלשטיין: זה לא יכול להיות כתוב בחקיקה, כי גם העורך צודק.

יולי יואל אדלשטיין: הרי הייתי בנעליים האלה וגם אני צעקתי שאנחנו לא קיימים ואין לנו מפלגה.

יולי יואל אדלשטיין: אמרו: כן, אבל הציבור רוצה לדעת מה חושבת מפלגת העבודה או הליכוד ולא מה שאתם חושבים על הנושא הזה.

נאזם באדר: לכן הוא יגיע למצב כזה, שהוא יחליט מה הסיבות.

נאזם באדר: הוא עורך ולא דובר של הציבור.

יולי יואל אדלשטיין: אבל אנחנו מייצגים חלק מהציבור והם - -

נאזם באדר: אני לא רוצה להגיע למצב כזה, שיושב ראש ועדת הבחירות המרכזית יהיה צנזור על העורך.

נאזם באדר: לכן אני מציע שלא חייבים לייצר דבר כזה, שאחר כך נרצה לתקן.

גדעון סער: אז אתה אומר שאתם תומכים.

סיגל קוגוט: בנוסחת איזון לסעיף 5.

יולי יואל אדלשטיין: הוא מחפש.

יולי יואל אדלשטיין: הוא אמר שהוא לא מצא נוסחת איזון - -

נאזם באדר: אמרתי, שלא צריכים להציע תיקון בחוק.

נאזם באדר: אחר כך, אחרי מערכת בחירות אחת, נגיע למסקנה שטעינו.

נאזם באדר: יש לנו זמן, עוד 4 שנים.

נאזם באדר: נחשוב - -

גדעון סער: תראה כמה המלצות יש לנו ליישם.

גדעון סער: ועדת המשנה הזאת תהיה מאוד פעילה, דרך אגב.

גדעון סער: כל דיני הבחירות ישתנו ללא הכר לטובה, באופן הוגן.

גדעון סער: למרות שתמיד, כאשר אני רואה את הופעותיו התקשורתיות של חבר הכנסת אחמד טיבי,

גדעון סער: שהוא חבר בסיעה שאתה מייצג ואת הפרופורציות שבהן הוא מופיע, אפילו חברי כנסת בולטים ברשימות הרבה יותר גדולות לא מופיעים כך.

גדעון סער: אני תמיד אומר, שכשמדברים על הקיפוח של הקטנות, תמיד יש עוד משתנים.

נאזם באדר: אחמד טיבי, התקשורת חיפשה אותו ולא הוא חיפש אותה.

נאזם באדר: אבל, לא ניכנס לנושא הזה.

גדעון סער: אתה צודק.

גדעון סער: עורך דין מעוז, בבקשה.

גדעון סער: פנחס מעוז: לגבי סעיף 5, הוא בלתי אכיף.

גדעון סער: זה סעיף או הוראת חוק שהיא לא אכיפה ומבזה את חוק.

גדעון סער: לכן, אני מסכים שצריך לבטל אותו מאותה סיבה.

גדעון סער: לכן גם אין שום היגיון להכניס סעיף איזון, משום שכל סעיף איזון, ברגע שהוא לא מוגדר והוא כללי, הוא יהיה בלתי אכיף.

גדעון סער: אם אין לו פרמטרים ברורים, מוגדרים, אני לא רואה כרגע אפשרות.

גדעון סער: אולי אתם תצליחו למצוא איזה שהם הגדרות ברורות, אבל אם אין לזה מחויבות, לא רק שזה לא מעשי אלא זה יהיה פתח לעתירות בלתי פוסקות, אם לשופט או לבית המשפט או לכל מקום אחר, כדי לבוא ליישם את סעיף האיזון הזה.

גדעון סער: לכן, או שיש סעיף איזון מוגדר מאוד, עם פרמטרים ברורים, או שנוותר עליו, משום שאנחנו מכניסים מהצד השני מה שאנחנו רוצים לבטל מהצד האחר.

גדעון סער: אין בזה שום היגיון.

גדעון סער: לגבי הסעיף, הסיבה שמבטלים את סעיף 5 היא בגלל הסיבה הזאת.

גדעון סער: אנחנו מכניסים סעיף איזון שעושה את אותו דבר.

גדעון סער: זה רק מזמין.

גדעון סער: יחשבו שצריכים לאזן ויתחילו לבוא כל מיני בקשות שזה לא מאוזן בגלל השופט או בית משפט.

גדעון סער: יתחילו לבדוק ולמדוד איך ומה.

גדעון סער: זה בלתי אפשרי.

גדעון סער: לגבי הצמצום של הזמן: בעיקרון, זה מקובל עלי לגמרי, כולל הלמידה.

גדעון סער: אני חושב שההצעה הסופית של אופיר פינס לגבי קביעת תקרה, גם היא נכונה.

גדעון סער: אין טעם לאוכלוסייה שיש לה 40 מנדטים ו-50 מנדטים, לתת עוד יותר ועוד יותר.

גדעון סער: יש גבול בעניין הזה.

גדעון סער: צריכים לקבוע תקרה ואני לא נכנס למידה.

גדעון סער: צריך שיהיה גג.

גדעון סער: לא היית עושה אבחנה בין האופוזיציה לקואליציה, משום שאני לא יודע בכלל מה זה המושג של מפלגת שלטון.

גדעון סער: בממשלה הקודמת, עם נתניהו - -

גדעון סער: מאז מפלגת נתניהו אנחנו כבר בממשלה השלישית.

פנחס מעוז: שם היה תרחיש, ששר הביטחון היה ממפלגה אחת, ושר האוצר ממפלגה שניה.

פנחס מעוז: כלומר, המושג מפלגת שלטון זה מושג שהוא לא בר הגדרה, משום שזה תלוי בעניינים הקואליציוניים, בחלוקת התיקים.

פנחס מעוז: לכן, המפלגה שראש הממשלה נמנה עמה, היא זו שתקבל פחות ואלה שיש לשרים האחרים יקבלו יותר?

פנחס מעוז: אין בזה שום טעם.

פנחס מעוז: לכן, לא הייתי מבחין בין קואליציה ואופוזיציה.

פנחס מעוז: שתהיה תקרה אחת, כי גם בזה די והותר.

גדעון סער: אני מודה לך, עורך דין מעוז.

פנחס מעוז: היתה לי מחשבה, שאני לא יודע אם היא נכונה או לא, אבל כדאי לשקול את זה לפחות, שיכול להיות שהמפלגות החדשות שאין להם שום מסגרת אחרת, חוץ מהדקות הללו בטלוויזיה, ואולי זו מפלגה שיש לה עתיד רק אין לה אפשרות להתבטא, אולי אפשר יהיה לתת למפלגה כזאת, במגבלות הזמן, לרכוש בתשלום זמני שידור נוספים.

דורית ואג: אבל גם אין לה כסף.

פנחס מעוז: אם היא קיקיונית, אז יש לה את הזמן המינימלי.

פנחס מעוז: אמרתי, שזאת מחשבה שאפשר - -

תמי אדרי: מפלגת ד"ש בזמנו היתה רצינית ולא היה להם כסף.

תמי אדרי: לא היה אז בכלל מימון.

פנחס מעוז: לתת פתח.

פנחס מעוז: כשבאים ואומרים שאין להם שום אפשרות להגדיל, אז אולי מישהו יכול לרכוש לעצמו עוד דקה או שתי דקות.

פנחס מעוז: שתהיה להם האפשרות.

דורית ואג: זה לתת לחתול שמנת, רק להשאיר את הקופסה סגורה.

פנחס מעוז: תני להם הזדמנות.

גדעון סער: גברתי, היועצת המשפטית, אני מציע שנעשה את הדבר הבא: קודם כל, נפצל.

גדעון סער: יש לנו את האפשרות - -

סיגל קוגוט: אנחנו לא צריכים, בגלל שזו הצעה לפני קריאה ראשונה וזה לא נחשב פיצול רשמי.

סיגל קוגוט: פיצול רשמי עושים אחרי קריאה ראשונה.

סיגל קוגוט: אתה יכול להחליט, שאתה מקדם עכשיו - -

גדעון סער: אז אנחנו נפצל את סוגיית סעיף 5 - -

סיגל קוגוט: זה יהיה ביוזמת הוועדה.

דורית ואג: אבל מבחינת הצעת החוק הפרטית, מה שהוא לא מעביר לקריאה ראשונה עכשיו - מת.

דורית ואג: אין דרך לפצל.

סיגל קוגוט: תצטרך לא להעלות את סעיף 5 למליאה, אם אתה רוצה שעל שמך תהיה גם ההצעה של הזמנים.

סיגל קוגוט: אחרת, זה רק בשם הוועדה.

סיגל קוגוט: אנחנו מכינים את זה עכשיו לקריאה ראשונה, וממילא מליאת הוועדה גם תדון בזה, כי עכשיו אנחנו יושבים בוועדת משנה.

גדעון סער: אז אני בספק אם כדאי לעשות את הפיצול הזה.

דורית ואג: אין פיצול לפני קריאה ראשונה ושניה.

דורית ואג: אין דבר כזה.

פנחס מעוז: אז מה אם ידונו בשניהם יחד?

גדעון סער: אני אגיד מה אני רואה ואני אשמע את היועצת המשפטית: אני מקבל את הרעיון שנגדיל את זמן הבסיס ברדיו.

גדעון סער: אני לא רוצה כרגע להיכנס למספרים.

גדעון סער: אנחנו ניכנס אליהם, אבל נגיע למצב שהפגיעה היא פרופורציונית.

גדעון סער: זאת אומרת, הפגיעה בזמן הבסיס היא פרופורציונית לזמן הנוסף.

גדעון סער: כך אנחנו מגיעים לאיזו שהיא נוסחה, שפוגעת באופן שוויוני.

דלית דרור: גם קיצור התקופה.

דורית ואג: ברדיו לא קיצרת את התקופה, אלא רק בטלוויזיה, לא?

גדעון סער: אני לא יודע אם ברדיו אני יכול לעשות את זה.

תמי אדרי: דורית, אנחנו עשינו את זה בהחלטה של ועדת הבחירות.

תמי אדרי: גם היום, בדקתי לגבי הטלוויזיה ומדובר על 21 ימים ואנחנו עשינו את זה.

תמי אדרי: זו היתה החלטה של ועדת הבחירות.

גדעון סער: בסדר, אז אנחנו נתחיל באותו יום גם בעניין הרדיו.

גדעון סער: אנחנו צריכים להגיע לנוסחה, ש"פוגעת" באופן שוויוני.

גדעון סער: מאותו טעם, אני שולל תקרה למפלגה אחת, כי זה לקפח, זה להכניס מפתח שונה.

גדעון סער: בואו גם נהיה כנים, אין לזה כזאת השפעה.

גדעון סער: זה לא שאם סיעת הליכוד או סיעה אחרת תקבל עוד כמה דקות.

גדעון סער: ..

גדעון סער: הדבר היחיד שהשפיע על מערכת הבחירות, זה בכלל לא תשדירי הבחירות אלא דווקא סעיף 5 במסיבת העיתונאים שנקטעה על ידי השופט חשין.

גדעון סער: זה הדבר היחיד שהשפיע על תוצאות הבחירות.

גדעון סער: תשדירים לא השפיעו ולדעתי גם לא ישפיעו, אבל אני חושב שלבקש ממני לקפח דווקא את הליכוד, זו בקשה מאוד מרחיקת לכת.

גדעון סער: אני לא רואה איך אני יכול להיעתר לבקשה הזאת.

גדעון סער: לגבי נוסחת האיזון: אני מודה שיש לי דילמה.

גדעון סער: אני תומך בנוסחת איזון, כדי ליצור קונסנזוס.

גדעון סער: ראיתי שפחות או יותר זו מגמת הדברים.

גדעון סער: אני תומך בנוסחת איזון כללית, אני תומך בנוסחת איזון שלא תשגע את השופט ובסך הכל, זה מן איזה קו מנחה.

גדעון סער: אחרי מערכת בחירות אחת, נוכל לראות איך זה עובד באמת.

גדעון סער: כרגע, אנחנו לא יכולים לנתח את זה עד הסוף.

גדעון סער: אבל מה שאני חושש ואני אומר את זה ליועצת המשפטית, כי אולי אני טועה בזה, שאנחנו נבוא למליאת הוועדה, יתחיל פולמוס שאין לו סוף על כל מילה ועל הפרמטרים.

גדעון סער: פשוט לא נצא מזה.

דורית ואג: תהיה בטוח.

דלית דרור: תהיה לנו פסיקה שמפרשת בצורה מאוד ליברלית, נוסחת איזון.

דלית דרור: .. הם לא ימהרו להתערב.

סיגל קוגוט: אנחנו נעשה נוסחת איזון, כפי שנגבש כאן.

סיגל קוגוט: משהו הוגן ומאוזן.

סיגל קוגוט: אנחנו נביא נוסח לוועדה על סמך העקרונות האלה.

גדעון סער: כתבתי, בהתחשב בין היתר בגודלן ובנושאים שעל סדר היום.

גדעון סער: כי אגיד לכם למה: אנחנו לא יכולים לבקש מעורכי תכניות האקטואליה לעמת בין נציגי "יהדות התורה" ו"עם אחד" בנושא ביטחוני למשל, אבל מצד שני, אם יהיה נושא של דת ומדינה, אז גם הפרמטרים של המפלגות הגדולות זה לא הפרמטר היחידי, אלא יביאו את נציגי "שינוי" וש"ס נגיד, לצורך העניין.

גדעון סער: אני אומר, שהגודל חייב להיות משתנה, כי זו המפלגה שתרכיב את השלטון, אם זה ליכוד או עבודה, זה תמיד מרכיב רלוונטי.

גדעון סער: הנושאים שעל סדר היום זה נושא רלוונטי, כי זה מאפשר לכלי התקשורת מרחב מחיה הגיוני מבחינת השיקולים המקצועיים שלהם ואינני רואה כרגע עוד דבר שכדאי להכניס אותו.

גדעון סער: אנחנו נשוחח ונביא למליאה, אלא אם כן באמת תגידו פה שאנחנו מסתבכים בדבר שלא נוכל לצאת ממנו.

גדעון סער: אז לא הייתי רוצה, הייתי מבטל את זה.

פנחס מעוז: אתה מסתבך.

סיגל קוגוט: אני לא חושבת שאתה מסתבך ואני יכולה לקרוא לך את סעיף 4 לחוק רשות השידור, שממילא קיים כמובן ויש את זה גם ברשות השניה, שהרשות תבטיח שידורים, יינתן מקום למשקיף של השקפות ודעות שונות הרווחות בציבור.

סיגל קוגוט: כלומר, אם אנחנו רק מבטלים את זה וחלים הסעיפים הכלליים של חוק רשות השידור וחוק הרשות השניה, פשוט אנשים ילכו לבית המשפט הגבוה לצדק.

סיגל קוגוט: אנחנו מכניסים את זה לחוק התעמולה, כי לנו חשוב שיהיה שופט של בית משפט עליון, זמין, שמדבר עם האנשים, שמגיע לנוסחאות, שעושה ישיבה עם כל אמצעי התקשורת ומגיע לכל מיני סיכומים ולא רצים לבית המשפט הגבוה לצדק על כל דבר.

סיגל קוגוט: החובה לתת שיקוף ובתקופת בחירות היא תהיה קל וחומר, של כל הדעות שיש בציבור, חלה ממילא לפי החוקים שחלים על אמצעי התקשורת.

גדעון סער: אז אם זה חל גם היום, למה אני צריך את זה?

סיגל קוגוט: אני צריכה את זה, כי אני בתקופת בחירות.

סיגל קוגוט: זו תקופה רגישה וכשעושים את הדבר הזה, ואף אחד לא מדבר כאן על שוויון טכני, מכני.

סיגל קוגוט: אין שום פסיקה של בית המשפט העליון שמתייחסת לשוויון, גם לא שוויון של רשות השידור וגם לא שוויון של חוק התעמולה שנידונו בפסיקה לא אחת, שמדברת על שוויון מכני, שסופרים דקות.

סיגל קוגוט: כולם מכירים בזה שלמפלגה גדולה יש יותר עשייה, ולכן היא צריכה יותר זמן גם בסיקור, שהוא לא במשדרים המופקים.

סיגל קוגוט: כולם מכירים בזה, שכשיש למפלגה יותר נושאים שהיא מטפלת בהם, נותנים לה יותר ביטוי ממפלגה שעוסקת רק בנושא נקודתי אחד ומייצגת בוחרים רק על דבר אחד קטן.

סיגל קוגוט: יש מספיק פסיקה כבר, שאתה יודע שהשוויון שבו מדובר, זה שוויון כפי שהוא נקרא שוויון מהותי.

סיגל קוגוט: אף אחד לא יחשוב שבגלל שאתה עושה פה נוסחת איזון, זה אומר שבכל תכנית "פופוליטיקה" מכניסים תמיד את כל המועמדים.

סיגל קוגוט: אגב, יש מדינות שיש בהם דברים דומים גם במובן הזה, שבמקום משדרים מופקים מביאים את המועמדים ועיתונאים שואלים אותם שאלות וכך הציבור יותר מכיר אותם.

סיגל קוגוט: אבל אם הוועדה הזאת תרצה לבדוק איך דברים כאלה נעשים בעולם, שווה באמת להזמין מומחים.

סיגל קוגוט: כרגע, לגבי סעיף 5, אם אתה עושה איזו שהיא נוסחת איזון, בית המשפט, זו לא הפעם הראשונה שהוא מתמודד עם המילה שוויון, ואין ספק שהוא לא יחשוב שעל כל דקה שמדבר ראש ממשלה, אז כל מועמד אחר צריך דקה.

סיגל קוגוט: אבל לפחות שהוא ידאג שאם באמת מנטרלים עמדה מסוימת ולא נותנים לה שום ביטוי בתקופה של בחירות, הוא יקרא לסדר.

סיגל קוגוט: זה הכל.

סיגל קוגוט: לכן, אפילו השופט חשין, שאמר: מה אתם עושים לי, אני לא יכול לעמוד בדבר המגוחך הזה, אמר:

סיגל קוגוט: אני לא רוצה להשאיר את השדה פרוץ לכל רוח ואני לא ממליץ לכם סתם למחוק את סעיף 5.

סיגל קוגוט: זאת לא ההמלצה שלו.

סיגל קוגוט: ההמלצה שלו זה ליצור הסדר, שלא יעמיד אותו בגזירה שהוא לא יכול לעמוד בה, אבל כן יאפשר איזה שהוא פיקוח.

סיגל קוגוט: הוא אמר: אתם יכולים להחליט על פיקוח אחר, אתם יכולים להחליט שזה לא יהיה שופט אלא גוף אחר.

סיגל קוגוט: אני לא יודעת למה צריכים להקים עוד ועוד גופים שיחליטו בכל מיני עניינים של בחירות.

סיגל קוגוט: אבל אתם יכולים לעשות את זה.

סיגל קוגוט: השופט אמר: אני לא אומר שזה דווקא אהיה אני, אבל אני לא מציע סתם ככה למחוק את סעיף 5.

סיגל קוגוט: לכן, ההצעה של היושב ראש לעניין הזה, לדעתי אנחנו צריכים להזמין נציגים של אמצעי תקשורת למליאת הוועדה ולהראות להם את זה, והם ישוו עם חוק רשות השידור וחוק הרשות השניה, ואנחנו כן יכולים למצוא נוסחת איזון נורמלית.

סיגל קוגוט: לגבי הזמנים, אתם תחליטו כהבנתכם.

סיגל קוגוט: אני מרגישה צורך לציין את העקרונות שנקבעו בפסיקה, אחד מהם עסק בדיוק בסוגיה של הזמנים, שזה פסק דין "דרך ארץ".

סיגל קוגוט: אבל הפסיקה החוקתית החדשה בתיק של מופז יחד עם בנק המזרחי, מביאה אותנו למצב שאני חייבת להודות שהוא לא מספיק ודאי, אבל אני רוצה שתשקול את כל האפשרויות שהפסיקה יכולה להעמיד בפני החוק הזה.

סיגל קוגוט: לגבי "דרך ארץ", נדון בדיוק הנושא של חוק התעמולה וזמני שידור.

סיגל קוגוט: שם היתה הצעה להוריד את זמן הבסיס, למשל, בטלוויזיה מ-10 דקות ל-8, אבל שם הגדילו את הזמן לכל חבר כנסת.

סיגל קוגוט: אז הפער היה הרבה יותר גדול.

סיגל קוגוט: כאן מציעים לפחות גם לצמצם לכל חבר כנסת וגם להוריד את זמן הבסיס.

סיגל קוגוט: בית המשפט שם קבע, שבפחות מ-10 דקות, גוף חדש לא יכול להציג את עצמו - -

גדעון סער: אנחנו ניתן לו 10 דקות.

סיגל קוגוט: בסדר, אנחנו מדברים על הטלוויזיה ויש ממילא 10 דקות.

דורית ואג: ברדיו מ-25 דקות ל-5.

גדעון סער: טוב, אבל אלה היו ימים אחרים.

סיגל קוגוט: שם היה ערוץ אחד.

סיגל קוגוט: אגב, אני לא בטוחה שזה כל כך אווילי כפי שחשין מציג את זה.

סיגל קוגוט: נראה לי, שהקבוצה של סיעת "שינוי" בבחירות הקודמות התבססה הרבה מאוד על הטלוויזיה.

גדעון סער: לא על התשדירים.

סיגל קוגוט: לדעתי, זאת מדיה שמאוד בנתה אותם.

סיגל קוגוט: אמצעי התקשורת האלקטרוניים, כפי שהפסיקה מציינת, יש להם כוח אדיר ולכן זו דרך כמעט יחידה של מפלגה חדשה, איך שהוא להגיע לתודעה.

סיגל קוגוט: כמובן, שהם מכירים בזה והם גם אומרים את זה, טמטום החושים היכול לפקוד את הציבור מרוב מלל ולכך שיש אנשים שלא עושים הרבה ואין להם מספיק נושאים.

סיגל קוגוט: כך הם כתבו את זה גם.

סיגל קוגוט: אבל עדין הם אומרים, גם אם זו פגיעה מוצדקת בשוויון, זו עדין פגיעה בשוויון ואנחנו רוצים שחברי הכנסת יתנו את הדעת לדבר הזה.

סיגל קוגוט: מה הם עשו בתיק של מופז?

סיגל קוגוט: שם הם קבעו פסקת הגבלה שיפוטית.

סיגל קוגוט: כלומר, מעבר לזה שבתיק של "דרך ארץ" אני יודעת שיש נוסחאות מסוימות, שעל דרך הספק עדיף לי ללכת ל-61 חברי כנסת על מנת שלא יהיה לי אחר כך ספק, שמא זה פוגע בשוויון ולא יתקבל ברוב הדרוש, יש לי בתיק של מופז, אחרי שהתיקון לסעיף 7 כן התקבל ברוב הדרוש, תקפו את החוק של הצינון ובית המשפט קבע שם שהוא לוקח השראה מכבוד האדם וקובע פסקת הגבלה שיפוטית, קרי: בודק את החוק, האם הוא עומד בערכיה של מדינת ישראל ובמידה שאינה עולה על הנדרש.

סיגל קוגוט: אז היום יש לי כבר שני מבחנים, שעדין אין לי פסק דין שהכריע ביניהם, כי יכול להיות שפסק הדין הבא יגיד שההוראה הזאת של ה-61 חברי הכנסת, היא רק אם משנים את סעיף 4, אבל לא אם פוגעים בהוראותיו.

סיגל קוגוט: כלומר, אתה לא צריך 61, ובלבד שהחוק שלך יעמוד בפסקת ההגבלה.

גדעון סער: הוא עומד בפסקת ההגבלה.

סיגל קוגוט: אז אני רוצה שכשאתם קובעים את הנוסחה.

סיגל קוגוט: ..

דלית דרור: היום כתוב עליו במפורש 61.

סיגל קוגוט: אבל היה כתוב: שינוי, והם יכולים להגיד שזו פגיעה.

סיגל קוגוט: אז מאחר שאין על זה עדין פסיקה ואין את הניתוח אחרי בנק המזרחי, איך הם רואים את המילה "שינוי" בסעיף 4, אם משנים את נוסחות האיזון של המשדרים, על צד הספק הייתי הולכת על 61, אבל בוודאי שאתה צריך לשקול את זה גם נוכח פסקת הגבלה אפשרית, פשוט כפי שאמר בית המשפט: א.

סיגל קוגוט: להבטיח שאנשים חדשים יוכלו להציג את עצמם ונכון, ערוץ 1 לא דומה לתרבות שיש בה הרבה ערוצים.

סיגל קוגוט: אגב, השופט חשין לא היה חייב לפרש את סעיף 16ג', כאילו הוא חייב לשלש ולהכפיל את הזמן.

סיגל קוגוט: הוא היה בהחלט יכול להגיד, שנוכח זכות הקניין, הוא בעצמו הצביע כמה היא חשובה לו, כשכתוב שהסעיפים של רשות השידור יחולו על שידורי רדיו לפי חוק הרשות השניה, הוא יכול להגיד שזה טוטלי.

סיגל קוגוט: כלומר, ה-10 דקות של רשות השידור חלים על כל השידורים לפי חוק הרשות השניה ולחלק את זה בין ערוץ 10 לערוץ 2.

סיגל קוגוט: לא חייבים פה להגיע לפרשנות שצריכים בכל פעם לשלש ולרבע וכל פעם שיהיה עוד ערוץ.

סיגל קוגוט: הוא היה יכול להגיע לפרשנות הזאת, אבל הוא לא הגיע אליה.

דורית ואג: אבל בבחירות האחרונות 2 ו-10 ניסו לשכנע אותו שהוא יחלק את הזמן בין שניהם.

סיגל קוגוט: אני חושבת שהוא היה יכול לעשות את זה לפי החוק הקיים.

תמי אדרי: יש תקדימים של שלוש - -

סיגל קוגוט: זו הפרשנות שלו והוא החליט שאי אפשר.

סיגל קוגוט: אז את זה גם אפשר לשנות.

תמי אדרי: זו לא פרשנות שלו, זו פרשנות של כל השופטים.

סיגל קוגוט: מה זה של כל השופטים?

סיגל קוגוט: ערוץ 10, כמה שנים יש את ערוץ 10?

תמי אדרי: ערוץ 2 גם נכלל...

סיגל קוגוט: ערוץ 2 זה ברור.

סיגל קוגוט: זה לפי החוק, אבל החוק אומר שההוראות שחלות על רשות השידור יחולו על השידורים לפי חוק הרשות השניה.

סיגל קוגוט: כל השידורים לפי חוק הרשות השניה.

סיגל קוגוט: גם 10 הוא לפי הרשות השניה, והוא לא היה חייב להגיד שהוא משלש ואם יהיה עוד אחד הוא ירבע.

סיגל קוגוט: הוא לא היה חייב, אבל אני ערה לזה, שהיום זאת הפרשנות.

סיגל קוגוט: היום זאת הפרשנות שמרבעים ומשלשים ובוודאי שכשאומרים ש"בדרך ארץ" אמרו שב-8 דקות אי אפשר להציג את עצמך, זה היה רק כשהיה ערוץ אחד.

סיגל קוגוט: היום, אם אתה נותן עוד ערוץ ועוד ערוץ, יכול להיות שהם יגיעו למסקנה אחרת.

סיגל קוגוט: מה שבטוח זה שהמבחנים העקרוניים שהם נתנו, שזה מה שחברי הכנסת צריכים לשקול, אני לא אומרת כמה זמן זה.

סיגל קוגוט: אתם יודעים יותר ממני ואם יבואו הנה מומחי תקשורת, הם גם יודעים יותר ממני.

סיגל קוגוט: אבל העקרונות הם: א.

סיגל קוגוט: לתת לחדש הזדמנות להציג את עצמו בפני הקהל, שהוא יוכל את המינימום של המסר שלו להעביר.

סיגל קוגוט: ב.

סיגל קוגוט: שהפער בינו לבין הוותיק, עם כל זה שאני לוקחת בחשבון את זה שהוותיק עשה הרבה יותר וצריך לתת יותר דין וחשבון, במיוחד אם אני מבטלת את סעיף 5 שממילא פחות ירסן, צריך להיות פער שהוא סביר.

סיגל קוגוט: על צד הספק אני אומרת לך, שמכל הפסיקה שאני רואה פה על מימון מפלגות ועל התעמולה, כל פעם שמשנים את הזמנים, על צד הספק כדאי גם לקבל את זה ברוב הדרוש, במיוחד שאני לא יודעת היום איך בית משפט יפרש את סעיף 4, אחרי בנק המזרחי ואחרי מופז, והאם הוא יראה את סעיף 4 כמתייחס לתיקון חוק היסוד ופיסקת הגבלה לגבי חוק רגיל שפוגע בו, או שהוא יבוא ויגיד: יש לי פסקת הגבלה וגם צריך לקבל ב-61.

סיגל קוגוט: עדין על זה אין הלכה ברורה.

סיגל קוגוט: יש על זה רק אמירות של הנשיא ברק ושל מלומדים.

סיגל קוגוט: בגלל שזה לא נחתך, אתה חייב לקחת בחשבון שאם אתה רק יכול על צד הספק, בנוסף לזה שאתה רוצה שהחוק שלך יהיה צודק וייתן הזדמנות שווה, גם לקבל אותו ברוב הדרוש, כדי שלא יהיה ספק בחוקתיות שלו.

גדעון סער: תודה.

גדעון סער: דורית, רצית להוסיף?

דורית ואג: לדעתי, לגבי ביטול סעיף 5, אני מציעה לא לעשות את זה במליאת הוועדה אלא לעשות עוד ישיבה של ועדת המשנה וכן להזמין את אמצעי התקשורת ולשמוע אותם.

גדעון סער: לגבי ביטול סעיף 5?

סיגל קוגוט: לגבי נוסחת האיזון של סעיף 5.

גדעון סער: אני יכול לשבת אתם לחוד.

גדעון סער: למה אני צריך לעשות - -

דורית ואג: לא במליאת הוועדה, כי אם תעשה את הישיבה בנושא הזה ישר במליאת הוועדה והם יבואו לשם, לא תצא מזה.

גדעון סער: אז אני אעשה את זה פה, אבל אני אגיע לעיכוב מטורף עם כל העניין הזה.

גדעון סער: אני, שבדרך כלל רוחש יותר מכבוד לעצה של יועצים משפטיים, התפתיתי כבר לפצל את זה.

גדעון סער: אבל אז אמרתי, לפחות אני אצא בחצי תאוותי בידי, ואני אשלים לפני הפגרה בקריאה ראשונה את סעיף 5.

סיגל קוגוט: אתה יכול לעשות את זה ולשמוע אותם אחר כך.

סיגל קוגוט: השאלה אם אתה רוצה לעשות דבר כזה?

גדעון סער: אני מציע,שנזמין אותם.

גדעון סער: האם אנחנו צריכים להטריח את כולם בשביל זה?

דורית ואג: אני מזמינה את כולם ומי שירצה לטרוח יטרח ומי שלא - לא.

גדעון סער: אנחנו לא יכולים לשבת אתם, עם היועצת המשפטית?

סיגל קוגוט: אנחנו יכולים לשבת אתם ואת נוסחת האיזון ללבן אחרי שדיברנו אתם.

סיגל קוגוט: אם לא יראה להם הם יעשו מהומות.

סיגל קוגוט: ..

דורית ואג: הם יבקשו לבוא למליאת הוועדה ואז לא תוכל למנוע את זה.

גדעון סער: אנחנו נכנס ישיבה נוספת של ועדת המשנה בשבוע הבא.

גדעון סער: לפני זה, את תנסחי איזו נוסחת איזון, אני אראה אותה ונפיץ להם את זה.

דורית ואג: אם אנחנו מטפלים בסעיפים 2 ו-3 להצעה וקיצוב הזמנים, אולי ננסה להתייחס ולגמור את כל מה שיש לחשין לומר על שידורי הרדיו?

סיגל קוגוט: את התשלום?

סיגל קוגוט: הבעיה של הקניין?

דורית ואג: זה הרי סעיף שאין עליו ויכוח, אז זה ייפתר.

סיגל קוגוט: הרדיו?

סיגל קוגוט: הוא כבר אמר שהוא מוסיף את זה.

סיגל קוגוט: אני אוסיף את זה.

דורית ואג: יש לו עוד שתי הערות לגבי שידורי התעמולה, שאני לא בטוחה שהכתובת שלהם היא חקיקה אבל צריך לשים לב אליהם: סעיף 16 וסעיף 18.

דורית ואג: אתם לא יודעים כמה זה משגע את השופט בתקופת שידורי התעמולה.

גדעון סער: תרגום לעברית, התשובה היא כן.

סיגל קוגוט: אבל אם אנחנו נותנים לו את הסמכות, הוא לא יכול היה לדרוש את זה?

סיגל קוגוט: הוא חשב שאין לו סמכות לדרוש את זה?

דורית ואג: כן, הוא בפירוש חשב שאין לו.

דורית ואג: הגיעו אליו תלונות אז הוא פנה.

גדעון סער: בסדר, תרגום לעברית מקובל עלי.

סיגל קוגוט: סעיף 18 זה ממש פררוגטיבה שלו.

סיגל קוגוט: השופט חשין דיבר על זה שעד היום, ביום הראשון של התעמולה, לא שמעו את כולם אלא רק את ארבעת המפלגות הגדולות והוא הרגיש שזה לא בסדר, שביום הראשון, כשהציבור עוד מסתכל, רואים רק את המפלגות הגדולות.

סיגל קוגוט: הוא שינה נוהג שהיה מזה שנים רבות, ובפעם הזאת הוא הכריח שישמעו את כולם ביום הראשון.

סיגל קוגוט: אני חושבת שלא צריך חוק בשביל זה.

סיגל קוגוט: עובדה שהוא עשה את זה.

דורית ואג: בסדר, אני לא אמרתי שצריך.

דורית ואג: צריך להתייחס לכל מה שקשור לנושא ולראות מה צריך להכניס בחקיקה ומה לא.

גדעון סער: הוא אומר: מומלץ כי רשימות המועמדים תתחייבנה.

גדעון סער: אני משאיר את זה לשיקול דעתה של היועצת המשפטית.

גדעון סער: אם את חושבת שצריך לעגן את זה בחקיקה, אני בעד השפה העברית.

גדעון סער: אנחנו חייבים לגמור את זה בשבוע הבא, כדי שבשבוע האחרון נביא את זה להצבעה.

גדעון סער: דהיינו, אנחנו צריכים זמן לגמור את זה פה, בתחילת השבוע, ולהביא את זה למליאת הוועדה בהמשך השבוע הבא ולהעלות את זה למליאה.

גדעון סער: הישיבה הבאה תתקיים ביום ג' בשעה 9:00.